ด้วยเมฆหมอกแห่งรัก
ตัวละครหลัก > ตัวละครหญิง

ท่านหญิงมุราซากิ
หลานสาวของเรือนฟุจิ ถูกเลี้ยงตั้งแต่ยังเล็กโดยเก็นจิ  จนกระทั่งกลายมาเป็นพระชายา เป็นสตรีในอุดมคติที่เพียบพร้อมทั้งความงาม ความเอื้ออารี และ เฉลี่ยวฉลาด
นางฉลองพระองค์เรือนคิริ
มารดาของเก็นจิ แม้จะมีฐานันดรต่ำ แต่ก็เป็นที่รักใคร่มากของจักพรรดิคิริซึโบะ (คิริซึโบะอิน)
พระชายาเรือนฟุจิ
เป็นพระมเหสีของจักรพรรดิคิริซึโบะ เป็นพระราชมารดาของจักรพรรดิเรเซ แต่แท้จริงแล้ว จักรพรรดิเรเซเป็นบุตรของเก็นจิ ด้วยบาปที่ก่อไว้นั้น ทำให้มีชีวิตที่ขื่นขมจนวาระสุดท้าย
พระชายาโคกิเด็ง
หรือพระชายาตำหนักโคคิ บุตรีของอุไดจิน และเป็นพระชายาที่มีอำนาจที่สุดในตำหนักใน ให้กำเนิดมกุฎราชกุมาร เป็นคนที่มีนิสัยเจ้าอารมณ์ เกลียดนางฉลองพระองค์เรือนคิริ และเก็นจิมาก
ท่านหญิงอาโออิ
บุตรีคนเดียวของสะไดจินและองค์หญิงโอมิยะ อภิเษกกับเก็นจิหลังจากที่เก็นจิผ่านพิธีเก็มปุกุแล้ว เมื่ออายุ 12 ปี เป็นภรรยาเอกคนแรก หลังคลอดยูงิริ ก็เสียชีวิตกะทันหันโดยวิญญาณที่ถอกจากร่างของเจ้าจอมโรคุโจ
อุสึเซมิ
ภรรยาอายุน้อยของอิโยโนะสุเกะ เก็นจิพยายามจะล่อลวงนาง แต่กลับพลาดท่า นางหนีไปได้โดยเหลือทิ้งไว้แต่เสื้อคลุมบางเบาตัวเดียว
เจ้าจอมโรคุโจ
เป็นชายาม่ายของมกุฎราชกุมารองค์ก่อน ด้วยความที่มีอายุมากกว่าเก็นจิถึง 8 ปี ความหยิ่งในฐานันดรที่สูงศักดิ์ จึงเกิดความริษยาในสตรีที่มาผูกพันกับเกนจิมากจนถอดวิญญาณออกมาพเนจร ทำร้ายคนได้
ยูงาโอะ
พบกับเก็นจิเมื่อเก็ยจิอายุ 16 ปี ในการพบกันช่วงสั้น ๆ นั้น ได้เกิดเสียชีวิตกะทันหันด้วยอานาจของวิญญาณร้าย ก่อนนั้น กำเนิดบุตรีให้โทโนะจูโจ
อาซะงาโอะ
ลูกพี่ลูกน้องของเก็นจิ ในสมัยจักรพรรดิซึซาคุ (ซึซาคุอิน) ได้ไปเป็นไซอิน ที่ศาลเจ้าใหญ่คาโมะ มีความสัมพันธ์ฉันท์มัตรจนถึงที่สุดกับเก็นจิ
องค์หญิงมาลีเด็ดปลาย
กำเนิดในตระกูลสูงคักดิแต่จึงยากจน แม้จะไม่งามแต่ก็มีจิตใจอารี
โอโบโรซึคิโยะ
บุตรีของอุไดจิน ซึ่งตั้งใจจะถวายตัวกับจักรพรรดิซึซาคุ  แต่มาได้กับเก็นจิเสียก่อน ต่อมาได้เป็น ไนชิโนะคามิ  เป็นที่โปรดปรานของจักรพรรดิซึซาคุ
องค์หญิงแดนบุปผาโรย
น้องสาวของพระสนมตำหนักเรเค ของจักรพรรดิคิริซึโบะ เป็นสตรีที่เป็นที่พักใจของเก็นจิ
ท่านหญิงอาคาชิ
ได้กับเก็นจิ สมัยที่ไปลำบากที่เมืองอาคาชิ จนมีท่านหญิงน้อยแห่งอาคาชิด้วยกัน
พระมเหสีอากิโคโนมุ
บุตรีของมกุฎราชกุมารองค์ก่อนกับเจ้าจอมโรคุโจ หลังสิ้นพระมารดาได้เข้าถวายตัวกับจักรพรรดิเรเซ ในฐานะบุตรบบุญธรรมของเก็นจิ
ทามะคาซึระ
บุตรีของยูงาโอะ กับ โทโนะจูโจ หลังจากที่ได้เผชิญชะตากรรมมากมายจนได้มาพบกับเก็นจิ เก็นจิจึงได้รับเลี้ยงไว้เป็นบุตรสาว แม้เก็นจิจะมีใจรัก แต่ในที่สุดก้ได้กับอุไดโชเคราดำ
นกเป็ดฟ้าคุโมอิ
บุตรีของโทโนะจูโจ ได้สมรสกับยูงิริที่เป็นรักแรกเมื่อครั้งยังเล็ก
ท่านหญิงน้อยอาคาชิ
เป็นบุตรีของเก็บจิกับท่านหญิงอาคาชิ และได้รับการเลี้ยงดูพระชายามุราซากิ
พระธิดาซันโนะมิยะ
เป็นเจ้าฟ้าพระธิดาองค์ที่สาม ในบรรดา 4 องค์ของ ซึซาคุอิน แต่ด้วยเป็นพระองค์เดียวที่มีพระมารดาเป็นเชื้อพระวงค์จึงเป็นคนโปรดปรานของเสด็จพ่อ หลังจากที่ได้มาเป็นพะชายาเอกของเก็นจิแล้ว ด้วยความที่ไม่เคยคิดอะไรลึกซึ้ง จึงพ่ายแพ้ต่อความรักที่ร้องแรงของคาชิวางิ จนมีลูกด้วยกัน ด้วยสำนึกในบาป หลังคลอดจึงออกบวชเป็นชี
โคะจิจู
พี่เลี้ยงของพระธิดาซันโนะมิยะ
พระธิดานิโนะมิยะ
พระธิดาใบไม้ร่วง พระธิดาองค์ที่ 2 ขององค์ซึซาคุอิน ได้เป็นพะชายาของคาชิวางิ แต่ไม่ได้รับความรักจึงใช้ชีวิตอย่างหงอยเหงา หลังจากที่คาชิวางิตายลง ยูงิริก็เข้ามาสร้างสัมพันธ์ด้วย แต่ก็ปฏิเสธมาตลอด ในที่สุดก็ต้องมาอยู่ในความคุ้มครองของยูงิริ
โออิงิมิ
บุตรสาวคนโตของฮะจิโนะมิยะ มีฝีมือในการเล่นบิวะ เป็นสตรีที่คาโอรุหลงรัก และนางก็เสียชีวิตลง
นาคาโนะคิมิ
บุตรสาวคนรองของฮะจิโนะมิยะ มีฝีมือในการเล่นโกะโตะ ต่อมา เป็นภรรยาของนิโออุโนะมิยะ
เบน โนะ คิมิ
เป็นลูกพี่ลูกน้องของโคะจิจู ซึ่งเป็นพี่เลี้ยงของ พระธิดาอนนะซังโนะมิยะ (มารดาของ คาโอรุ) ในอดีต เบนโนะคิมิ เป็นบ่าวในบ้านของ คะชิวะงิ (บิดาที่แท้จริงของคาโอรุ) ก่อนคะชิวะงิตาย เขาเคยบอกความลับเรื่องชาติกำเนิดพร้อมฝากสาส์นที่เคยส่งตอบโต้กับพระธิดาอนนะซังโนะมิยะ ไว้กับ เบน โนะ คิมิ และสั่งเสียให้นางบอกความจริงและมอบสาส์นให้กับบุตรชายของเขา (คาโอรุ) ภายหลัง เบน โนะ คิมิ มาเป็นบ่าวรับใช้ ฮะจิโนะมิยะ
อุกิฟุเนะ
เป็นน้องสาวต่างมารดาของ โออิงิมิ และ นาคาโนะคิมิ นางมีหน้าตาคล้ายโออิคิมิ มาก มารดานางแต่งงานใหม่กับขุนนางท้องถิ่น ต่อมาเมื่อนาคาโนะคิมิเป็นภรรยาของนิโออุ โนะ มิยะ แล้ว มารดาของอุกิฟุเนะฝากฝังนางไว้กับนาคาโนะคิมิ นาคาโนะคิมิเป็นแม่สื่อให้นางกับคาโอรุ ต่อมาองค์ชายนิโออุ พบเห็นนางและตามตื้อเกี้ยวพาราศี คาโอรุจึงพาตัวนางไปอยู่ด้วยที่อุจิ ทว่าองค์ชายนิโออุ กลับตามนางไปทีอุจิ และ ลักลอบมีความสัมพันธ์กับนาง ทั้งคาอรุและองค์ชายนิโออุล้วนแก่งแย่งในตัวนาง จนนางเสียใจกระโดดแม่น้ำอุจิหมายฆ่าตัวตาย แต่กลับรอดชีวิต นอนเกยฝั่งใต้ต้นไม้ริมน้ำ สุดท้ายได้รับการช่วยชีวิตจากสาธุคุณโยคาวะ และสุดท้าย นางออกบวชเป็นชี